Jocka Träskbäck

Jori-Pekka ”Jocka” Träskbäck (s. 1974http://www.linkedin.com/in/jocka Vaasa) on suomalainen toimittaja, media-alan yrittäjä ja kokoomuslainen poliitikko. Hän on vuonna 2003 perustamansa Stara.fi-viihdelehden päätoimittaja ja julkaisua kustantavan Stara Media Online Oy:n toimitusjohtaja. Hän toimii useiden yritysten hallitustehtävissä ja on ollut mukana perustamassa monia startup-yrityksiä. Träskbäck toimi marraskuusta 2021 maaliskuuhun 2025 Ideapark Lempäälä alla sijaitsevaan luolaan rakennettavan uimahalli-kylpylän hallituksen puheenjohtajana. Toukokuussa 2023 hänet valittiin icmt-palveluja tarjoavan Istekki Oy:n hallituksen varapuheenjohtajaksi.

Politiikassa Träskbäck valittiin vuoden 2025 alue- ja kuntavaaleissa Tampereen kaupunginvaltuustoon sekä Pirkanmaan hyvinvointialueen aluevaltuutetuksi.https://www.tampere.fi/paattajat-ja-paatokset/kaupunginvaltuusto/kaupunginvaltuuston-kokoonpano#valtuutetuthttps://www.pirha.fi/aluevaltuuston-jasenet  Hän on Tampereen kaupunginhallituksen 1. varapuheenjohtaja,https://www.tampere.fi/paattajat-ja-paatokset/kaupunginhallitus#kaupunginhallituksen-kokoonpano-toimikaudella-2025-2027 Pirkanmaan hyvinvointialueen tulevaisuus- ja turvallisuusvaliokunnan 1. varapuheenjohtaja,https://www.pirha.fi/paatoksenteko/valiokunnat#tulevaisuus-ja-turvallisuusvaliokunta Pirkanmaan maakuntavaltuuston jäsenhttps://www.pirkanmaa.fi/pirkanmaan-liitto-ja-paatoksenteko/maakuntavaltuusto/ sekä Tampereen kaupunkiseudun seutuhallituksen jäsen.https://tampereenseutu.fi/seutuyhteistyo/seutuhallitus/seutuhallituksen-jasenet/ Vuodesta 2023 lähtien Träskbäck on ollut kokoomuksen varakansanedustaja Pirkanmaalta.

Aiemmin Träskbäck toimi Lempäälän kunnanvaltuutettuna vuosina 2017–2025https://vaalit.yle.fi/tulospalvelu/kv2017/vaalipiiri/7/kunta/418 ja Lempäälän kunnanvaltuuston puheenjohtajana vuosina 2021–2025.https://lvs.fi/2021/06/13/lempaalan-aanikuninkaaksi-ylsi-jocka-traskback-tama-paikka-vetaa-hiljaiseksi/ Vuosina 2017–2021 hän oli Lempäälän kunnanhallituksen jäsen. Vuodesta 2022 lähtien hän on ollut Pirkanmaan hyvinvointialueen aluevaltuutettuhttps://vaalit.yle.fi/av2022/fi/tulospalvelu/counties/8/candidates/305/ ja toimi vuosina 2022–2025 kokonaisturvallisuusvaliokunnan varapuheenjohtajana.

Elämä
Träskbäck on työskennellyt toimittajana Radio Vaasassa, SBC Radiossa, MTV3-kanavan Hot Hit -ohjelmassa, Suosikki-lehdessä sekä Yle TV2 -kanavan Poliisi-tv- ja Matkalla Suomessa -ohjelmissa. Hän lauloi vuonna 1995 perustetussa 7.taivas-yhtyeessä, joka julkaisi kaksi levyä.

Träskbäck valittiin Tammelanpuiston yrittäjät ry:n Vuoden Yrittäjäksi 2011. Hän on Tampereen nuorkauppakamari ry:n puheenjohtaja vuonna 2013 ja kuuluu MARK Suomen markkinointiliiton Tampereen osaston johtoryhmään. Vuonna 2009 hän voitti Tampereen nuorkauppakamarin joukkueessa nuorkauppakamarien debatoinnin suomenmestaruuden. Seuraavana vuonna Träskbäck toimi Suomen edustusjoukkueen kapteenina nuorkauppakamarien debatoinnin EM-kllpailuissa nuorkauppakamarien eurooppakokouksessa Tanskassa. Vuonna 2014 Träskbäck sai nuorkauppakamarien senaattori-tunnustuksen numerolla #73060.

 Poliittinen toiminta 
Träskbäck valittiin 241 äänellä Lempäälän kunnanvaltuustoon tuolloin vielä sitoutumattomana ehdokkaana kokoomuksen listalta vuonna 2017. Lokakuussa 2018 Pirkanmaan Kokoomus asetti Träskbäckin ehdokkaaksi keväällä 2019 pidettäviin eduskuntavaaleihin, joissa hän sai 3 476 ääntä, mikä ei riittänyt valintaan.https://vaalikone.yle.fi/eduskuntavaali2019/8/ehdokkaat/343?lang=fi-FI Vuoden 2021 kuntavaaleissa Träskbäck uusi paikkansa kunnanvaltuustossa ollen koko kunnan ääniharava 490 äänellä. Hänet valittiin Lempäälän kunnanvaltuuston puheenjohtajaksi.https://www.aamulehti.fi/pirkanmaa/art-2000008186391.html

Träskbäck valittiin Pirkanmaan hyvinvointialueen aluevaltuutetuksi vuoden 2022 aluevaaleissa 1 323 äänellä. Valinnan myötä hänet nimitettiin lisäksi hyvinvointialueen hyvinvointi- ja kokonaisturvallisuusvaliokunnan varapuheenjohtaksi. Vuoden 2023 eduskuntavaaleissa Träskbäck sai 4 095 ääntä ja tuli valituksi varasijalle. Träskbäck nimettiin lokakuussa 2023 kokoomuksen ehdokkaaksi vuoden 2024 eurovaaleihin, joissa hän sai 10 069 ääntä, mutta ei tullut valituksi.

Vuoden 2025 alue- ja kuntavaaleissa Jocka Träskbäck sai Tampereen kuntavaaleissa 1 295 ääntähttps://vaalit.yle.fi/kv2025/tulospalvelu/fi/municipalities/837/candidates/?caid=279 ja aluevaaleissa 2 531 ääntä.https://vaalit.yle.fi/av2025/tulospalvelu/fi/electoral-districts/8/candidates/?caid=2087 Kuntavaaleissa hän oli Tampereen tuloslistan sijalla 12. ja aluevaaleissa Pirkanmaan tuloslistan sijalla 6.

 Etuovi-nimikiista 
Träskbäck ja Alma Media kävivät vuodesta 2001 saakka kiistaa oikeudesta Etuovi-tavaramerkkiin.http://www.hs.fi/talous/artikkeli/Alma+Media+menetti+Etuovi-tavaramerkin/1135225526827 31. joulukuuta 2010 Helsingin hovioikeus kumosi aikaisemman käräjäoikeuden tuomion ja vahvisti, että Alma Media oli loukannut Träskbäckin tavaramerkkioikeutta.http://www.taloussanomat.fi/kotimaa/2010/12/31/alman-etuovi-lehti-kiellettiin/201018104/12 Alma Media tuomittiin maksamaan Träskbäckille korvauksia ja oikeudenkäyntikuluja. Hovioikeuden päätöksen mukaan Alma Media saa käyttää Etuovi-nimeä vain internetissä.http://yle.fi/uutiset/12_vuoden_kiista_paattyi_etuovi_on_nyt_alma_median/6571278

Träskbäck ja Alma Media pääsivät Etuovi-kiistassa sovintoon keväällä 2013. Osapuolet ilmoittivat, että kiista Etuovi-nimen omistuksesta on päättynyt sovintoon, jossa kaikki oikeudet tavaramerkkiin Etuovi, mukaan lukien verkkotunnukset etuovi.fi, etuovi.net ja etuovi.org siirtyivät Alma Medialle. Osapuolet eivät kommentoineet sovinnon yksityiskohtia.

 Lähteet 

 Aiheesta muualla 
 Jocka Träskbäckin kotisivu ja blogi


Luokka:Suomalaiset päätoimittajat
Luokka:Suomalaiset yrittäjät
Luokka:Lempäälän kunnanvaltuutetut
Luokka:Tampereen kaupunginvaltuutetut
Luokka:Pirkanmaan aluevaltuutetut
Luokka:Kansallisen Kokoomuksen poliitikot
Luokka:Vuonna 1974 syntyneet
Luokka:Elävät henkilöt